पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में आइसोलेशन सेंटर से लेकर सरकारी और प्राइवेट हॉस्पिटल्स तक संक्रमितों की भीड़ है। सही तरीके से संक्रमितों का इलाज नहीं हो रहा है। हॉस्पिटल्स में बेड नहीं मिल रहे हैं। बेड के लिए हर जगह वेटिंग में पीड़ितों की लंबी लाइन लगी है। ऐसे में हर पल डॉक्टर्स और मेडिकल टीम को निशाना बनाए जाने का खतरा बना रहता है। हाल में ही NMCH में जूनियर डॉक्टर्स के साथ मारपीट की घटना हुई थी। हॉस्पिटल की संपत्ति को नुकसान पहुंचा था।
हाल में हुए घटनाओं को ध्यान में रखते हुए सोमवार को गृह विभाग के अपर मुख्य सचिव चैतन्य प्रसाद और DGP संजीव कुमार सिंघल ने एक ज्वाइंट ऑर्डर जारी किया है। इस ऑर्डर के तहत डॉक्टर्स, मेडिकल टीम और हॉस्पिटल्स को निशाना बनाने वालों के खिलाफ सख्त कार्रवाई करने को कहा गया है।
बिहार के सभी जिलों के DM-पुलिस कप्तानों को विशेष तौर पर इस मामले में प्रोपर मॉनिटरिंग करने और बिहार चिकित्सा सेवा संस्थान व व्यक्ति सुरक्षा अधिनियम 2011 (संशोधित) के तहत कड़ी कानूनी कार्रवाई करने का आदेश दिया गया है।
इसके अलावा आइसोलेशन सेंटर्स और हॉस्पिटल्स में मजिस्ट्रेट की पोस्टिंग, विशेष तौर पर सुरक्षा इंतजामों और लगातार पेट्रोलिंग करने को कहा गया है। कोरोना से संक्रमित मरीजों के इलाज बेफिकर होकर डॉक्टर्स और मेडिकल टीम कर सके। इसके अलावा इलाज के दरम्यान किस तरह की परेशानी हो रही है, इसे समझने के लिए सभी DM और SSP/SP एक साथ मीटिंग करेंगे। कहीं भी ऑक्सीजन की दिक्कत और दवा की कालाबाजारी नहीं हो, इस बात पर विशेष ध्यान देना होगा।
ज्वाइंट ऑर्डर में दवा की कालाबाजारी करने वालों के खिलाफ सख्ती के साथ कड़ी कार्रवाई करने का आदेश दिया गया है। इसके साथ ही हर कोविड हॉस्पिटल्स में एडमिट होने वाले मरीजों के अटेंडेंट के लिए एक वेटिंग एरिया बनाने के लिए भी सभी DM को कहा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn